PCC คว้างานติดตั้งอุปกรณ์จ่ายไฟ “กลาง-อีสาน” เพิ่มอีก 228 ล้านบาท
PCC ได้รับคัดเลือกงานจัดหาติดตั้งควบคุมในระบบจําหน่าย เพื่อเพิ่มประสิทธิภาพระบบศูนย์สั่งการจ่ายไฟภาคกลางจำนวน 111.60 ล้านบาท และภาคอีสานจำนวน 116.74 ล้านบาท รวมมูลค่า 228 ล้านบาท
PCC ได้รับคัดเลือกงานจัดหาติดตั้งควบคุมในระบบจําหน่าย เพื่อเพิ่มประสิทธิภาพระบบศูนย์สั่งการจ่ายไฟภาคกลางจำนวน 111.60 ล้านบาท และภาคอีสานจำนวน 116.74 ล้านบาท รวมมูลค่า 228 ล้านบาท
8 พ.ค. 2566

บริษัท พรีไซซ คอร์ปอเรชั่น จํากัด (มหาชน) หรือ PCC ขอแจ้งให้ทราบว่า บริษัท พรีไซซ ซิสเท็ม แอนด์ โปรเจ็ค จํากัด ซึ่งเป็นบริษัทย่อยที่บริษัทฯ ถือหุ้น ร้อยละ 99.98 ได้รับการคัดเลือกให้เป็นผู้ชนะประกวดราคาจ้าง มูลค่า 228.38 ล้านบาท
1.งานจ้างจัดหาพร้อมติดตั้งอุปกรณ์ควบคุมในระบบจําหน่าย เพื่อเพิ่มประสิทธิภาพระบบศูนย์สั่งการจ่ายไฟ เขตพื้นที่ภาคตะวันออกเฉียงเหนือ ด้วยวิธีประกวดราคาอิเล็กทรอนิกส์ (e-bidding) ในนามกิจการค้าร่วม “CONSORTIUM OF PSP&amp; ENOVA” ประกอบด้วย บริษัท พรีไซซ ซิสเท็ม แอนด์ โปรเจ็ค จํากัด และ บริษัท อีโนวา อินทีเกรชั่น จํากัด กับ การไฟฟ้าส่วนภูมิภาค เมื่อวันที่ 27 เมษายน 2566 มูลค่าสัญญารวม 111,601,000.00 บาท (รวมภาษีมูลค่าเพิ่ม)
2.งานจ้างจัดหาพร้อมติดตั้งอุปกรณ์ควบคุมในระบบจําหน่าย เพื่อเพิ่มประสิทธิภาพระบบศูนย์สั่งการจ่ายไฟ เขตพื้นที่ภาคกลาง ด้วยวิธีประกวดราคาอิเล็กทรอนิกส์ (e-bidding) ในนามกิจการค้าร่วม “CONSORTIUM OF PSP &amp; CYG” ประกอบด้วย บริษัท พรีไซซ ซิสเท็ม แอนด์ โปรเจ็ค จํากัด และ บริษัท ซีวายจีซันรี่ (ประเทศไทย) จํากัด กับ การไฟฟ้าส่วนภูมิภาค เมื่อวันที่ 27 เมษายน 2566 มูลค่าสัญญารวม 116,737,000.00 บาท (รวมภาษีมูลค่าเพิ่ม)
ทั้งนี้ มีกําหนดการส่งมอบในแต่ละโครงการภายใน 365 วัน นับถัดจากวันที่ได้รับหนังสือแจ้งจากการไฟฟ้าส่วนภูมิภาค ให้เริ่มทํางาน โดยมีเงื่อนไขการชําระเงินแบ่งออกเป็น 4 งวด ตามความคืบหน้าของงานที่แล้วเสร็จ